56. ΑΠΟΦΑΣΗ ΥΠΟΥΡΓΟΥ ΓΕΩΡΓΙΑΣ Αριθ. 113049/650/173 της 10/19 Μαρτ. 1981 (ΦΕΚ Β΄ 160) Περί αγροτικών μηχανημάτων πολλαπλής χρήσεως. 57. ΑΠΟΦΑΣΗ ΥΠΟΥΡΓΟΥ ΓΕΩΡΓΊΑΣ Αριθ. 113881/790/234 της 20 Μαρτ./3 Απρ.  1981 (ΦΕΚ Β΄ 193) (Διόρθ. Σφαλμ. στο ΦΕΚ Β΄ 396 της 7 Ιουλ.  1981) Περί χαρακτηρισμού οχημάτων JEEP-FORD και JEEP WIILLYS ως αγροτικών μηχανημάτων πολλαπλής χρήσεως. Έχοντας υπόψη: 1.Το άρθρ. 84 παρ. 2 του Νόμ. 614/77 «περί κυρώσεως του Κώδικος Οδικής Κυκλοφορίας», με το οποίο προβλέπεται, ότι ο καθορισμός των όρων και προϋποθέσεων της εγκρίσεως των τύπων των γεωργικών μηχανημάτων θα γίνεται με απόφαση του Υπουργού Γεωργίας. 2.Την 224632/14.5.80 κοινή απόφαση των Πρωθυπουργού και Υπουργού Γεωργίας, για την ανάθεση ασκήσεως αρμοδιοτήτων στους Υφυπουργούς Γεωργίας. 3.Την 129978/1962/609/16.6.79 απόφασή μας «περί αγροτικών μηχανημάτων πολλαπλής χρήσεως». 4.Την 45892/2511/553/11.5.74 υπ. απόφαση «περί καθορισμού των δικαιολογητικών απογραφής γεωργ. μηχανημάτων». 5.Τις από 19.12.80 εκθέσεις της Εποπτείας Ε.Β. Λαρίσης περί των τεχνικών χαρακτηριστικών των οχημάτων JEEP κατασκευής εργοστασίου FORD και JEEP-WILLYS των οποίων ζητείται η απογραφή και κυκλοφορία ως μηχανημάτων πολλαπλής χρήσεως, από την οποία προκύπτει ότι τα οχήματα αυτά παρεκκλίνουν των τιθεμένων προδιαγραφών για τα αγροτικά μηχανήματα πολλαπλής χρήσεως σε επουσιώδη σημεία, ήτοι στο εμβαδόν της κιβωτάμαξας που είναι κατά 0,20 μ2 και 0,24μ2 αντιστοίχως μικρότερο του ελαχίστου επιτρεπομένου (1,50 μ2) και στο ελάχιστο ύψος από το έδαφος που είναι 21 εκατ/μετρα αντί των 22 εκατ/μέτρων που προβλέπονται. 6.Το γεγονός ότι πολλά τέτοια οχήματα έχουν λάβει κατά το παρελθόν άδεια κυκλοφορίας ως μηχανήματα έργων (πριονοκορδέλλα, αντλητικό μηχάνημα αρδεύσεως), η οποία όμως ανεκλήθη από την εκδόσασα Υπηρεσία μετά την εφαρμογή του νέου Κ.Ο.Κ. και ότι εξακολουθούν να χρησιμοποιούνται για γεωργικούς σκοπούς. 7.Σχετικά αιτήματα πολλών παραγωγών, αποφασίζουμε: 1.Εντάσσουμε τα αυτοκινούμενα οχήματα JEEP εργοστασίου κατασκευής FORD και JEEP-WILLYS, ομοίων με τα εξετασθέντα, ως αγροτικά μηχανήματα πολλαπλής χρήσεως, εφόσον έχουν τεθεί σε κυκλοφορία με άδεια του Υπουργείου Δημοσίων Έργων ή άλλου Υπουργείου ή αγοράζοντας από μεμονωμένους αγρότας ή γεωργικούς συνεταιρισμούς μέσω ΟΔΔΥ ή άλλης Δημοσίας Υπηρεσίας. 2.Στα βενζινοκίνητα τοιαύτα, προκειμένου να απογραφούν, πρέπει να αντικατασταθεί ο βενζινοκινητήρας με πετρελαιοκινητήρα, αναλόγου ισχύος, όχι όμως ανωτέρας των 55 ΗΡ κατά DIN στις κανονικές στροφές που προβλέπει ο κατασκευαστής. 3.Η απογραφή και η χορήγηση αδειών κυκλοφορίας των οχημάτων αυτών θα γίνεται από τις Περ/κές Μονάδες μας με την υποβολή από τον ενδιαφερόμενο των αποδεικτικών στοιχείων αγοράς και προελεύσεως του μηχανήματος υπευθύνου δηλώσεως απογραφής και νομίμου κατοχής και αφού ελεγχθούν από την αρμοδία επιτροπή της ενεργούσης την απογραφή μονάδος μας για την συμφωνία τους με τους όρους και προϋποθέσεις της 129978/1968/609/16.6.79 αποφάσεώς μας «περί αγροτικών μηχανημάτων πολλαπλής χρήσεως» σε όλα τα σημεία πλην των αναφερομένων στην παρ. 5 του σκεπτικού της παρούσης. 4.Δια της παρούσης, η οποία θα ισχύει από της δημοσιεύσεώς της στην Εφημερίδα της Κυβερνήσεως, καταργούνται οι 142081/6/4/10.2.81 και 111902/389/96/10.2.81 σχετικές αποφάσεις μας. 